28.4.2009 Den Europæiske Unions Tidende L 106/55 KOMMISSIONENS BESLUTNING af 23. april 2009 om tilladelse til omsætning af lycopen som en ny levnedsmiddelingrediens i henhold til Europa- Parlamentets og Rådets forordning (EF) nr. 258/97 (meddelt under nummer K(2009) 2975) (Kun den tyske udgave er autentisk) (2009/348/EF) KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Europa-Parlamentets og Rådets forordning (EF) nr. 258/97 af 27. januar 1997 om nye levnedsmidler og nye levnedsmiddelingredienser (!), særlig artikel 7, og ud fra følgende betragtninger: (1) Virksomheden BASF indgav den 12. oktober 2005 en ansøgning til de kompetente myndigheder i Nederlan- dene om tilladelse til at bringe syntetisk lycopen i omsæt- ning som en ny levnedsmiddelingrediens; Nederlandenes kompetente — fødevarevurderingsorgan — afgav — den 19. oktober 2006 den første vurderingsrapport. I denne rapport konkluderedes det, at det er acceptabelt at anvende lycopen i de af anmelderen foreslåede fødevarer. Kommissionen  fremsendte  denne  første  vurde- ringsrapport til alle medlemsstaterne den 10. november 2006. Inden for det i artikel 6, stk. 4, i forordning (EF) nr. 258/97 fastsatte tidsrum på 60 dage blev der fremsat begrundede indsigelser mod markedsføring af produktet i henhold til denne bestemmelse; Den Europæiske Føde- varesikkerhedsautoritet (EFSA) blev derfor hørt den 13. juni 2007 og afgav sin udtalelse den 10. april 2008. EFSA konkluderede i udtalelsen, at det er sikkert at anvende lycopen som fødevareingrediens til de foreslåede anvendelsesformål. EFSA konkluderede dog samtidig, at mens gennemsnitsbrugerens indtag af lycopen fortsat vil ligge under det acceptable daglige indtag (ADI), vil ADI kunne overskrides hos visse brugere. Det må derfor være hensigtsmæssigt at opstille en liste over fødevarer, hvortil det er acceptabelt at tilsætte lycopen. Den 4. december 2008 vedtog EFSA udtalelsen »Scientific Opinion of the Scientific Panel on Dietetic Products, Nutrition and Allergies on a request from the Commis- sion related to the safety of lycopene from Blakeslea tris- pora Cold Water Dispersion (CWD)«. I denne udtalelse (1) EFT L 43 af 14.2.1997, s. 1. konkluderedes det, at lycopenpræparater bestemt til anvendelse i fødevarer og kosttilskud formuleres som suspensioner i spiseolier eller direkte sammenpresselige eller vandopløselige pulvere. Da lycopen kan undergå forandringer pga. iltning i disse formuleringer, er det nødvendigt at sikre en tilstrækkelig antioxidativ beskyt- telse. Det må af samme grund være hensigtsmæssigt at indsamle data om indtaget i nogle år, efter at godken- delsen er givet, så denne kan revurderes på baggrund af eventuelle nye oplysninger vedrørende sikkerheden ved lycopen og indtaget heraf. Der bør især lægges vægt på indsamling af data om lycopenindholdet i morgenmads- cerealier. Dette krav gælder imidlertid i henhold til nærværende beslutning anvendelsen af lycopen som ny levnedsmiddelingrediens og ikke brugen af lycopen som farvestof i fødevarer, idet sidstnævnte anvendelse falder ind under anvendelsesområdet for Rådets direktiv 89/107/EØF af 21. december 1988 om indbyrdes tilnær- melse af medlemsstaternes lovgivning om tilsætnings- stoffer, som må anvendes i levnedsmidler (?). På grundlag af den videnskabelige vurdering er det godt- gjort, at syntetisk lycopen opfylder kriterierne i artikel 3, stk. 1, i forordning (EF) nr. 258/97. Foranstaltningerne i denne beslutning er i overensstem- melse med udtalelse fra Den Stående Komité for Fødeva- rekæden og Dyresundhed — VEDTAGET FØLGENDE BESLUTNING: Artikel 1 Syntetisk lycopen (i det følgende benævnt »produktet«), jf. bilag I, kan bringes i omsætning i Fællesskabet som en ny levneds- middelingrediens i de fødevarer, der er opført i bilag II. Artikel 2 Den nye levnedsmiddelingrediens, der godkendes ved denne beslutning, betegnes »lycopen« på mærkningen af den fødevare, der indeholder den. (?) EFT L 40 af 11.2.1989, s. 27.